Augustinus Laurén

Hiel Augustinus Laurén (1869 in Torby, Suomiyän - 1940 prilul 9 in Stockholm, Svedän) äbinom Volapükan Suomiyänik, kel pämäniotom in gased Svedänik: Volapükisten.

Pämotom ün 1869 in Torpby (Suomiyän). In Turku ävedom pötekan, e poso in Helsinki pötekal. Ävedom ettimo i Volapükan, e poso igo presidan Volapükakluba di Raumo (ettimo nog in Rusän, atimo in Suomiyän). Finü tumyel 19id ye, ven älödom in Oulu (1893-1895, 1897-1898), älärnom speranti, sekü flun hiela Gösta Englund: sperantaan Svedänik. Tü 1899 prilul 21, el Augustinus Laurén ämatikom ko sör ela Englund: Signe Englund, jikel leigo älärnof speranti (äbinon ba mated balid vü sperantans).

Sis 1900 matans älödons in Jyväskylä, kö el Augustinus Laurén äpübom ün 1904 tidabuki balid speranta por Suomiyänans, keli ilautom kobü hiel K. J. Kuntzi. De 1918 jü 1939, el Augustinus Laurén älödom in Helsinki, ab pos prim Nifüpakrig vü Balatam Sovyätik e Suomiyän (1939-1940) äfealotädom ini Stockholm, kö älödom domü pals okik e kö ädeadom tü 1940 prilul 9, mö mul te bal pos fin Nifüpakriga.

 Literat 
 Kniele, Rupert. 1889. Das erste Jahrzehnt der Weltsprache Volapük. Verlag von A. Schoy, Buchhandlung, Ueberlingen a. B. (Dönu päpübon ün 1984 fa Reinhard Haupenthal, Saarbrücken: Editions Iltis.) (Vödem rigädik, ma dabükot balid).
 Mehtonan, Allan. 1987. Sata vuotta kieltä toivomielellä. Oulu (Suomiyän).

Klad:Moteds ün 1869
Klad:Deadams ün 1940
Klad:Volapükans in Rusän
Klad:Volapükans in Suomiyän
Klad:Volapükans